Dan is-sit juża l-cookies biex joffrilek esperjenza aħjar. Skopri aktar dwar, kif nużaw il-cookies u kif tista' tibdel is-settings tiegħek. KUNSILL TAL-UNJONI EWROPEA MT Brussell, 25 ta' Mejju 2009 10269/09 (Presse 152) P 62 (OR. en) Dikjarazzjoni f'isem il-Presidenza tal-Unjoni Ewropea dwar il-Bolivja - Anniversarju tal-25 ta' Mejju L-Unjoni Ewropea tixtieq tifraħ lill-poplu u lill-gvern tal-Bolivja f'dan il-jum, il-25 ta' Mejju 2009, il-Biċentenarju mill-ewwel Sejħa għal-Libertà fl-Amerika t'Isfel. Il-25 ta' Mejju jfakkar il-bidu ta' moviment ta' liberazzjoni li kellu jwassal għall-indipendenza tal-pajjiżi tal-Amerika Latina, u li kellu jintemm f'Sucre, bid-dikjarazzjoni formali ta' indipendenza tal-Bolivja taħt l-ewwel President tagħha, il-Liberatur Simon Bolivar. L-Unjoni Ewropea tittama li dan l-anniversarju jipprovdi opportunità għal riflessjoni dwar l-importanza tal-għaqda, id-djalogu politiku, id-demokrazija u l-kunsens mal-firxa tal-ispettru politiku f'dan iż-żmien ta' trasformazzjoni politika, soċjali u kulturali prinċipali fil-pajjiż.